CELEX: 32017D1518
Language: hr
Date: 2017-08-31 00:00:00
Title: Odluka Komisije (EU) 2017/1518 оd 31. kolovoza 2017. kojom se potvrđuje sudjelovanje Irske u Uredbi (EU) 2017/353 Europskog parlamenta i Vijeća o zamjeni priloga A i B Uredbi (EU) 2015/848 o postupku u slučaju nesolventnosti

1.9.2017   
            
            
               HR
            
            
               Službeni list Europske unije
            
            
               L 226/30
            
         ODLUKA KOMISIJE (EU) 2017/1518
   оd 31. kolovoza 2017.
   kojom se potvrđuje sudjelovanje Irske u Uredbi (EU) 2017/353 Europskog parlamenta i Vijeća o zamjeni priloga A i B Uredbi (EU) 2015/848 o postupku u slučaju nesolventnosti
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Protokol (br. 21), priložen Ugovoru o Europskoj uniji i Ugovoru o funkcioniranju Europske unije, o stajalištu Ujedinjene Kraljevine i Irske s obzirom na područje slobode, sigurnosti i pravde, a posebno njegov članak 4.,
   budući da:
   
               (1)
            
            
               U dopisu Europskoj komisiji od 7. lipnja 2017. Irska je obavijestila o svojoj želji da prihvati Uredbu (EU) 2017/353 Europskog parlamenta i Vijeća (1) te da ona za nju bude obvezujuća.
            
         
               (2)
            
            
               Nema posebnih uvjeta koji su povezani sa sudjelovanjem Irske u navedenoj Uredbi i nema potrebe za prijelaznim mjerama. Komisija napominje da je Uredba (EU) 2015/848 Europskog parlamenta i Vijeća (2) obvezujuća za Irsku te se mjerom na koju se odnosi trenutačna obavijest Irske samo ažurira Prilog toj Uredbi koji sadržava popis nacionalnih postupaka u slučaju nesolventnosti.
            
         
               (3)
            
            
               Stoga bi trebalo potvrditi sudjelovanje Irske u Uredbi (EU) 2017/353.
            
         
               (4)
            
            
               Kako bi se Irskoj što prije omogućila primjena Uredbe o postupku u slučaju nesolventnosti i njezina Priloga A, kako je zamijenjen Uredbom (EU) 2017/353, ova bi Odluka trebala stupiti na snagu sljedećeg dana od dana objave,
            
         DONIJELA JE OVU ODLUKU:
   Članak 1.
   Potvrđuje se sudjelovanje Irske u Uredbi (EU) 2017/353.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 31. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  Uredba (EU) 2017/353 Europskog parlamenta i Vijeća od 15. veljače 2017. o zamjeni priloga A i B Uredbi (EU) 2015/848 o postupku u slučaju nesolventnosti (SL L 57, 3.3.2017., str. 19.).
   
      (2)  Uredba (EU) 2015/848 Europskog parlamenta i Vijeća od 20. svibnja 2015. o postupku u slučaju nesolventnosti (SL L 141, 5.6.2015., str. 19.).